als_Latn dik_Latn sag_Latn
Iljada, e ftuara e rradhës në rubrikën ‘Ka një mesazh për ty’ kishte një histori aspak të zakontë. Ajo tregoi jetën e saj të vështirë ku që në momentin kur kishte lindur ishte diagnostikuar me një sëmundje zemre e cila shkaktonte mosfunksionim të valvulave të këtij organi. I dashuri i saj, të cilit ajo ja shpjegoi me shumë vështirësi sëmundjen, e mbështeti dhe tashmë janë të fejuar.
Fatmirësisht sëmundja e Iljadës ishte e kategorisë C duke ja bërë jetesën disi më të lehtë sesa personave me kategoritë A dhe B, por pavarësisht kësaj, Iljada nuk mundte të realizonte ëndrrën e saj të madhe të t’u bërit nënë, pasi kundërshtohej nga mjeku, i fejuari dhe familjarët.
Pas këtyre peripecive, Iljada humbet mamanë e saj të dashur por merr vesh pak kohë më vonë se ishte shtatzënë duke e konsideruar atë si një bekim dhe jo kërcënim për jetën, ndryshe nga mjekët të cilët ja ndaluan në mënyrë kategorike vazhdimin e shtatëzanisë.
I fejuari i Iljadës, ka qënë gjithashtu kundër kësaj shtatëzanie pasi nuk dëshironte që jeta e saj të rrezikohej në asnjë lloj mënyre, por Iljada vendosi ta surprizonte në rubrikën ‘Ka një mesazh për ty’ duke i treguar se pas kërkimeve dhe vizitave të tjera, kategoria C mund ta përballojë një shtatëzani, sigurisht me një kujdes të veçantë.
Ҫifti vendosi të vazhdojë rrugën e tyre për t’u bërë prindër për herë të parë.
als_Latn als_Latn als_Latn als_Latn als_Latn